open-index/open-wikipedia-markdown huggingface dataset:
ओदोलेन स्मेकल

**डॉ॰ ओदोलेन स्मेकल** (:cs:Odolen Smékal, १८ अगस्त १९२८-१३ जून १९९८) चेकोस्लोवाकिया के सुप्रसिद्ध हिन्दी विद्वान और राजनयिक थे। सुदूर देश हिन्दुस्तान और उसकी विशिष्ट हिन्दी भाषा से प्रेम के कारण उन्होंने अपनी दो सन्तानों के नाम भी भारतीय एवं हिन्दी भाषा में ही रखे। चेकोस्लोवाकिया की राजधानी प्राहा के चा‌र्ल्स विश्वविद्यालय से हिन्दी में एम॰ए॰ व पीएच॰डी॰ करने के बाद प्रो॰ स्मेकल प्राहा विश्वविद्यालय में हिन्दी के प्राध्यापक और भारत-विद्या विभाग के विभागाध्यक्ष रहे। 

विश्वविद्यालय से अवकाश लेने के पश्चात् वे अनेक वर्षों तक भारत में चेकोस्लोवाकिया के राजदूत भी रहे। १९९६ में वे दो-दो बार अन्तर्राष्ट्रीय स्तर पर पुरस्कृत व सम्मानित किये गये। १३ जून १९९८ को लगभग ७० वर्ष की आयु में उनकी मृत्यु हुई। 
## संक्षिप्त जीवन परिचय
डॉ॰ स्मेकल का जन्म चेकोस्लोवाकिया के ओलोमोउत्स नगर में १८ अगस्त १९२८ को हुआ था। उनका विवाह हेलेना नामक युवती से हुआ। उनकी पत्नी हेलेना भारतीय मानव विज्ञान की विशेषज्ञ थीं। मुख्यत: भारत और उसकी भाषा हिन्दी से प्रेम के कारण ही उन्होंने अपनी दो सन्तानों के नाम भारतीय एवं हिन्दी में रखे थे। उनकी बेटी का नाम इन्दिरा है जो १९६१ में जन्मी और बेटे का अरुण जिसका जन्म दो वर्ष बाद १९६३ में हुआ। उन्होंने चेकोस्लोवाकिया की राजधानी प्राहा के चा‌र्ल्स विश्वविद्यालय से हिन्दी में एम॰ए॰ किया तथा वहीं से पीएच॰डी॰ की उपाधि भी प्राप्त की। उसके बाद वे प्राहा विश्वविद्यालय में हिन्दी के प्राध्यापक नियुक्त हो गये। तीस वर्षो तक प्राध्यापक के पद पर रहने के उपरान्त वे कई वर्षो तक भारत-विद्या विभाग के विभागाध्यक्ष रहे। अध्यापन कार्य से अवकाश लेने के बाद वे अनेक वर्षों तक भारत में चेकोस्लोवाकिया के राजदूत भी रहे। उन्होंने हिन्दी साहित्य की अनेक रचनाओं का चेक भाषा में अनुवाद किया। इसके अतिरिक्त उन्होंने अनेक फुटकर कविताओं और लोक कथाओं को न केवल अनूदित किया बल्कि उनका प्रकाशन भी कराया। इन्होंने भारतीय संस्कृति तथा समाज के सम्बन्ध में प्रकाशित निबन्ध संग्रह *भारत के नवरूप* को १९७४ में पूर्ण किया। १३ जून १९९८ को लगभग ७० वर्ष की आयु में उनका निधन हुआ।

## प्रमुख कृतियाँ
डॉ॰ स्मेकल ने हिन्दी साहित्य की अनेक रचनाओं का चेक भाषा में अनुवाद किया। उनमें प्रमुख हैं:
**प्रेमचन्द का गोदान* - (१९५७), 
**भारतीय लोक कथाएँ* - (१९६७), 
**भारतीय लोक कथाएँ* - (१९७४), 
**भारत के नवरूप* - (१९७४) और
**आधुनिक हिन्दी कविता का संकलन* - (१९७५)।

## पुरस्कार और सम्मान
प्रो॰ स्मेकल के लिये १९९६ का वर्ष अत्यधिक महत्वपूर्ण रहा। इस वर्ष उन्हें दो-दो बार अन्तर्राष्ट्रीय स्तर पर पुरस्कृत व सम्मानित किया गया:
* **डॉ॰ जॉर्ज ग्रियर्सन पुरस्कार:** - केन्द्रीय हिन्दी संस्थान का विशिष्ट हिन्दी सेवी पुरस्कार 
* **विदेशी हिन्दी विद्वान सम्मान:** - त्रिनिदाद और टोबैगो के पाँचवें विश्व हिन्दी सम्मेलन में

## सन्दर्भ

## इन्हें भी देखें
* डॉ॰ जॉर्ज ग्रियर्सन पुरस्कार
* विश्व हिन्दी सम्मेलन

## बाहरी कड़ियाँ
* हिन्दी के दिलदार विदेशी - उमेश चतुर्वेदी का आलेख **समाचार 4 मीडिया डॉट कॉम** पर 
* चेक कवि ओदोलेन स्मेकल की कविता - व्यक्तित्व स्तम्भ में गंगा प्रसाद विमल का आलेख अभिव्यक्ति (पत्रिका) में
* मातृभाषा के प्रति - हिन्दी-ज्ञान अनुभूति (पत्रिका) में ओदोलेन स्मेकल की हिन्दी कविता
* डॉ॰ जॉर्ज ग्रियर्सन पुरस्कार - केन्द्रीय हिन्दी संस्थान की वेबसाइट
* 9वाँ विश्व हिन्दी सम्मेलन, जोहान्सबर्ग (दक्षिण अफ्रीका) - पाँचवें विश्व हिन्दी सम्मेलन में सम्मानित विदेशी एवं भारतीय विद्वान 

श्रेणी:हिन्दी के विदेशी विद्वान
श्रेणी:चेकोस्लोवाकिया
ऋणपत्र

**ऋणपत्र** या **डिबेंचर** एक तरह का प्रमान पत्र है जो जानकारी देता है कि कंपनी निवेशक को एक निश्चित राशि देगी। इस भुगतान में मूल राशि पर ब्याज और मैच्योरिटी होने पर पूंजी मिलती है। 

डिबेंचर मुख्यत: तीन प्रकार के होते हैं। 

१. पूर्ण परिवर्तनीय ऋणपत्र (फुली कंवर्टबिल डिबेंचर) इसमें निवेशक को ब्याज शुरुआती स्तर पर मिलता है। इस स्थिति में निवेशक को मूल राशि लौटायी नहीं जाती, सिवाय इसके कि निवेशक कंपनी में शेयरधारक न हो। 

२. अपरिवर्तनीय ऋणपत्र- (कंवर्टबिल डिबेंचर)  इन डिबेंचरों को इक्विटी या शेयरों में नहीं बदला जा सकता। यह मैच्योरिटी होने पर निवेशक को प्रिंसिपल अमाउंट अदा करते हैं। 

३. आंशिक परिवर्तनीय ऋणपत्र- (पार्शियली कंवर्टबिल डिबेंचर)  इए वो डिबेंचर होते हैं जो मैच्योरिटी के बाद मूल राशि के साथ कुछ इक्विटी और शेयर भी देते हैं। 

नॉन-कंवर्टबिल डिबेंचर दो विकल्प हैं। 

पहला क्यूमुलेटिव ब्याज और दूसरा दैनिक ब्याज का विकल्प। क्यूमुलेटिव विकल्प में मैच्योरिटी के बाद ब्याज दर और प्रिंसिपल अमाउंट मिलता है। इससे पहले कोई भुगतान नहीं मिलती। वहीं रोजाना ब्याज के विकल्प में निवेशक को ब्याज समय-समय पर मिलता रहता है। यह त्रैमासिक भी हो सकता है और वार्षिक भी। यदि आप ऐसी निधि की तलाश में है जो आपकी दैनिक की आर्थिक आवश्यकताएं पूरी करे तो वार्षिक विकल्प बेहतर है। मैच्योरिटी तक रखने पर इसकी आय लांग टर्म कैपिटल गेन में आती है। यदि आप टैक्स ३० प्रतिशत वाले टैक्स ब्रैकेट में है तो आपके लिए क्यूमुलेटिव विकल्प बेहतर रहेगा।

श्रेणी:डिबेंचर
क्लैमिडिया (वंश)

:*यदि आप इसी नाम के यौन रोग के बारे में जानकारी ढूंढ रहे हैं तो [[क्लैमिडिया संक्रमण]] का लेख देखें*

**क्लैमिडिया** (Chlamydia) रोगजनक बैक्टीरिया का एक जीववैज्ञानिक वंश है, जिसकी सदस्य जातियाँ अविकल्पी कोशिकान्तरिक परजीवी होती हैं। मानवों में क्लैमिडिया संक्रमण सबसे अधिक फैलने वाले रतिरोग में से एक है और, इलाज न होने पर, विश्वभर में अंधे होने का एक प्रमुख कारण है।

## इन्हें भी देखें
* क्लैमिडिया संक्रमण
* अविकल्पी कोशिकान्तरिक परजीवी

## सन्दर्भ

श्रेणी:क्लैमिडियाए
श्रेणी:रोगकारक बैक्टीरिया
श्रेणी:बैक्टीरिया वंश
क्लैमिडिया संक्रमण

thumb|200px|स्त्री रोगी में क्लेमाइडियल सर्विसाइटिस (गर्भाशय ग्रीवा संक्रमण)
[thumb|right|200px|पुरुष रोगी में श्वेत, बादली जल स्राव, [शिश्न के मुख पर]]
**क्लैमिडिया** एक सामान्य यौन संचारित रोग (एसटीडी) है जो क्लैमिडिया ट्राकोमोटिस जीवाणु से होता है और यह महिला के प्रजनन इंद्रियों को क्षति पहुंचाता है। क्लैमिडिया योनिक, गुदा मैथुन या मुख मैथुन से संचारित हो सकता है। क्लैमिडिया संक्रमित मां से उसके बच्चे में योनि से जन्म लेते समय लग सकता है। यौनिक सक्रिय व्यक्ति में क्लैमिडिया संक्रमित हो सकता है।

## लक्षण
;महिलाओं में 
महिलाओं को गर्भाशय ग्रीवा और मूत्र मार्ग में सबसे पहले यह रोग संक्रमित करता है। जिस महिला में यह रोग पाया जाता है उसके योनि से असामान्य रूप से स्राव हो सकता है या पेशाब करते समय जलन हो सकती है। जब संक्रमण ग्रीवा से गर्भ नली (अंडाशय से गर्भाशय तक अंडों को ले जाने वाला ट्यूब) तक फैलता है, तो भी किसी-किसी महिला में इसके न तो कोई संकेत पाए जाते हैं और न ही कोई लक्षण दिखाई देते हैं; किसी-किसी को पेट और कमर में दर्द होता है, मिचली आती है, बुखार होता है, संभोग के समय दर्द होता है या मासिक धर्म के बीच में खून निकलता है। 
;पुरुषों में
जिन पुरुषों को यह बीमारी होती है उनके लिंग से स्राव हो सकता है या पेशाब करते समय जलन हो सकती है। पुरुषों को लिंग के रंध्र (ओपनिंग) के आसपास जलन या खुजली हो सकती है।

## परिणाम
यदि उपचार न किया गया तो क्लैमिडिया के संक्रमण से गंभीर प्रजनन और अन्य स्वास्थ्य संबंधी समस्याएं आ सकती है जो कम अवधि से लेकर लंबी अवधि के भी हो सकते हैं। महिलाओं का यदि उपचार न किया गया तो संक्रमण गर्भाशय से होते हुए गर्भ नलियों तक फैल सकता है जिससे श्रोणि जलन की बीमारी (पीआईडी) हो सकती है। क्लैमिडिया से संक्रमित महिला में यदि उपचार न किया जाए तो एचआईवी से संक्रमित होने के अवसर ५ गुना अधिक बढ़ जाते हैं जबकि पुरुषों में इसके अनुपात में जटिलताएं बहुत कम हैं।

## रोकथाम
यौन संचारित बीमारी की रोकथाम का सबसे अच्छा उपाय है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।

श्रेणी:संक्रमण
श्रेणी:यौन रोग
श्रेणी:जीवाणु रोग
श्रेणी:क्लैमाइडी
श्रेणी:ऍचआइवी-सम्बंधित जानकारी
ओलोमौक

thumb|right
**ओलोमोउत्स** या ओलोमौक यूरोप के चेक गणराज्य देश का एक नगर है।

श्रेणी:चेक गणराज्य के नगर और कस्बे
प्रमेह

**प्रमेह** या **गोनोरिया** एक यौन संचारित बीमारी (एसटीडी) है। संस्कृत भाषा में 'डायबिटीज़' का समानार्थक शब्द है 'प्रमेह', क्योंकि 'प्रमेह' का शाब्दिक अर्थ 'प्रवाहित होना' ही होता है। आयुर्वेद में भी उन सब बीमारियों को 'प्रमेह' नाम दिया गया है, जो मूत्र-मार्ग से सम्बन्धित हैं और इस सन्दर्भ में मधुमेह भी एक प्रकार का प्रमेह है। चरक एवं सुश्रुत संहिताओं में कई स्थानों पर मधुमेह को 'प्रमेह' कह कर पुकारा है। गोनोरिया *नीसेरिया गानोरिआ* नामक जीवाणु के कारण होता है जो महिलाओं तथा पुरुषों के प्रजनन मार्ग के गर्म तथा गीले क्षेत्र में आसानी और बड़ी तेजी से बढ़ती है। इसके जीवाणु मुंह, गला, आंख तथा गुदा में भी बढ़ते हैं। गोनोरिया शिश्न, योनि, मुंह या गुदा के संपर्क से फैल सकता है। गोनोरिया प्रसव के दौरान मां से बच्चे को भी लग सकती है। 

## प्रकार
आयुर्वेद के अनुसार प्रमेह 20 प्रकार के होते हैं जिसमे से 10 प्रकार कफ की विकृति से, 6 पित्त की विकृति से एवम 4 वात दोष की विकृति से उत्पन्न होते हैं। जुवेनाइल डायबिटीस या बच्चों में पाई जाने वाली जन्मजात प्रमेह का कारण माता-पिता द्वारा किये गये निषिद्ध कर्मों का परिणाम् भी हो सकती है, यह वर्णन भी आयुर्वेद के ग्रंथों में पाया जाता है। परंतु प्रमेह का मुख्य कारण है- दैनिक जीवन शैली में व्यायाम की कमी और गुरु, स्निग्ध और कफ़ वर्धक भोजन का आवश्यकता से अधिक सेवन ।

## लक्षण
किसी भी यौन सक्रिय व्यक्ति में गोनोरिया की बीमारी हो सकती है। जबकि कई पुरुषों में गोनोरिया के कोई लक्षण दिखाई नहीं पड़ते तथा कुछ पुरुषों में संक्रमण के बाद दो से पांच दिनों के भीतर कुछ संकेत या लक्षण दिखाई पड़ते हैं। कभी कभी लक्षण दिखाई देने में 30 दिन भी लग जाते हैं। इनके लक्षण हैं- पेशाब करते समय जलन, लिंग से सफेद, पीला या हरा स्राव। कभी-कभी गोनोरिया वाले व्यक्ति को अंडग्रंथि में दर्द होता है या वह सूज जाता है। महिलाओं में गोनोरिया के लक्षण काफी कम होते हैं। आरंभ में महिला को पेशाब करते समय दर्द या जलन होती है, योनि से अधिक मात्रा में स्राव निकलता है या मासिक धर्म के बीच योनि से खून निकलता है।

## गर्भवती महिला और बच्चे पर प्रभाव
यदि गर्भवती महिला को गोनोरिया है तो बच्चे को भी गोनोरिया (गानोरिया) हो सकता है क्योंकि बच्चा प्रसव के दौरान जन्म नलिका (बर्थ कैनाल) से गुजरता है। इससे बच्चा अंधा हो सकता है, उसके जोड़ों में संक्रमण हो सकता है या बच्चे को रक्त का ऐसा संक्रमण हो सकता हो जिससे उसके जीवन को खतरा हो सकता है। गर्भवती महिला को जैसे ही पता चले कि उसे गोनोरिया (गानोरिया) है तो उसका उपचार कराया जाना चाहिए जिससे इस प्रकार की जटिलताओं को कम किया जा सके। गर्भवती महिला को चाहिए कि वे स्वास्थ्य कार्यकर्ता से परामर्श करके सही परीक्षण, जांच और आवश्यक उपचार करवाए।
## रोकथाम
इस बीमारी से बचाव का सबसे सुरक्षित तरीका अजनबियों या रोग से पीड़ित व्यक्ति से शारीरिक संबंध नहीं बनाना है। कोई भी व्यक्ति एक वफादार साथी का साथ पाकर और स्वयं अपने साथी के प्रति वफादार रह कर इस बीमारी से बच सकता है।

## सन्दर्भ

## बाहरी कड़ियाँ
* पुरुषों में प्रमेह रोग का घरेलू उपचार

श्रेणी:यौन रोग
श्रेणी:ऍचआइवी-सम्बंधित जानकारी
श्रोणि जलन बीमारी

यह आमतौर पर तब होता है जब यौन संचारित बैक्टीरिया गर्भ (गर्भाशय ), फैलोपियन ट्यूब, अंडाशय या योनि से फैल गया।]]

**श्रोणि जलन बीमारी** (**'पीआईडी**') एक सामान्य शब्द है जो गर्भाशय (बच्चेदानी), गर्भनली (अंडाशय से गर्भाशय तक अंडों को ले जाने वाला ट्यूब) और अन्य प्रजनन इंद्रियों के संक्रमण से संबंधित है। श्रोणि जलन बीमारी (पीआईडी) तब होती है जब जीवाणु महिला की जननेद्रिय या ग्रीवा (सर्विक्स) से जननेद्रिय अंग में ऊपर की ओर प्रवेश करती है। बहुत से अलग-अलग अवयवों से श्रोणि जलन बीमारी (पीआईडी) होती है किंतु अनेक मामले सुजाक (गानोरिया) और क्लैमिडिया से संबंधित हैं और दोनों ही जीवाणु यौन संचारित बीमारी (एसटीडी) नहीं हैं। कामेन्द्रियों में लिप्त महिलाओं को अपने प्रजनन वर्ष के दौरान अत्यंत खतरा होता है और जिनकी आयु 25 वर्ष से कम है, उनको 25 वर्ष से अधिक वालों से अधिक खतरा होता है और उनमें श्रोणि जलन बीमारी (पीआईडी) विकसित हो सकती है। इसका कारण यह होता है कि बीस वर्ष से कम आयु की लड़कियों और युवतियों का ग्रीवा (सर्विक्स) पूरी तरह परिपक्व नहीं होता है और वे यौन संचारित बीमारी (एसटीडी) के लिए संवेदनशील होती हैं जो कि श्रोणि जलन बीमारी (पीआईडी) से संबद्ध होती हैं।

## लक्षण
श्रोणि जलन बीमारी (पीआईडी) के लक्षण गंभीर से गंभीरतम हो सकते हैं। जब श्रोणि जलन बीमारी (पीआईडी), क्लैमिडिया संबंधी संक्रमण से उत्पन्न होती है तो महिला को बहुत हल्के लक्षणों अथवा न के बराबर लक्षणों का अनुभव हो सकता है किन्तु उसकी प्रजनन शक्ति अंगो की खराबी का गंभीर खतरा होता है। जिन महिलाओं को श्रोणि जलन बीमारी (पीआईडी) के लक्षण प्रतीत होते हैं उनको सामान्यतः पेट के निचले भाग में दर्द होता है। अन्य लक्षण हैं- स्राव, जिसमें बदबू आ सकती है, दर्द भरा संभोग, पेशाब करते समय दर्द होना और मासिक धर्म के दौरान अनियमित रक्तस्राव होना।

## रोकथाम
यौन संचारित बीमारी (एसटीडी) से बचने का सबसे पक्का तरीका है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।

## सन्दर्भ

## बाहरी कड़ियाँ

श्रेणी:संक्रमण
श्रेणी:महिला रोग
श्रेणी:पेट दर्द
श्रेणी:यौन रोग
काला अजार

**कालाजार** (अंग्रेज़ी:*विस्केरल लीश्मेनियेसिस*) धीरे-धीरे विकसित होने वाला एक देशी रोग है जो एक कोशीय परजीवी या जीनस लिस्नमानिया से होता है। कालाजार के बाद डरमल लिस्नमानियासिस (पीकेडीएल) एक ऐसी स्थिति है जब लिस्नमानिया त्वचा कोशाणुओं में जाते हैं और वहां रहते हुए विकसित होते हैं। यह डरमल लिसियोन के रूप में तैयार होते हैं। कई कालाजार में कुछ वर्षों के उपचार के बाद पी के डी एन प्रकट होते हैं।

## लक्षण
* बुखार अक्सर रुक-रुक कर या तेजी से तथा दोहरी गति से आता है।
* भूख न लगना, पीलापन और वजन में कमी जिससे शरीर में दुर्बलता
* कमजोरी
* प्लीहा का अधिक बढ़ना- प्लीहा तेजी से अधिक बढ़ता है और सामान्यतः यह नरम और कड़ा होता है।
* जिगर का बढ़ना लेकिन प्लीहा के जितना नहीं, यह नरम होता है और इसकी सतह चिकनी होती है तथा इसके किनारे तेज होते हैं।
* लिम्फौडनोपैथी- भारत में सामान्यतः नहीं होता है।
* त्वचा-सूखी, पतली और शल्की होती है तथा बाल झड़ सकते हैं। गोरे व्यक्तियों के हाथ, पैर, पेट और चेहरे का रंग भूरा हो जाता है। इसी से इसका नाम कालाजार पड़ा अर्थात काला बुखार।
* खून की कमी-बड़ी तेजी से खून की कमी होती है।

## एच.आई.वी तथा कालाजार का एक साथ संक्रमण
* एच आई वी तथा अन्य ऐसे रोगियों में, जिनकी प्रतिरक्षा निरोधक क्षमता नहीं होती। उनमें विसीरल लिस्मानियासिस (वी एल) संक्रमण अक्सर पाया जाता है।

## संक्रमण
* कालाजार एक रोग वाहक जाति का रोग है।
* उपलब्ध जानकारी के अनुसार फ्लैबोटोमस अर्जेन्टाइप्स जीन्स वाली मक्खी भारत में कालाजार का रोगवाहक है।
* भारत में कालाजार छूत की एक विशेष प्रकार की बीमारी है क्योंकि इसमें एन्थ्रोपोनिटिक होता है। मनुष्य से यह बीमारी फैलती है।
* महिला मक्खी, इस रोग से ग्रस्त मनुष्य को काटकर वहां से कीटाणुओं (एम्स्टीगोट या एल डी बाडी) को लेकर यह बीमारी फैलाती है।

## भारत में कालाजार रोगवाहक
* भारत में कालाजार फैलाने वाली एक मात्र रोगवाहक मक्खी है - फ्लैबोटामस अर्जेंटाइप्स।
* यह मक्खी छोटे कीड़े होते हैं जिसका आकार मच्छर का एक चौथाई होता है। इस मक्खी के शरीर की लंबाई 1.5 से 3.5 मिमी होती है।
* वयस्क मक्खी रोएंदार होती हैं जिसके सीधे पंख आयु के अनुपात में छोटे- बड़े होते हैं।
* इसका जीवन अंडे से शुरू होता है तथा लार्वा, प्यूपा के स्तर से होते हुए व्यस्क के रूप में पनपते है। इस पूरे चक्र में लगभग एक महीना लग जाता है। तथापि तापमान तथा अन्य भौगोलिक परिस्थितियों पर इसका विकास निर्भर करता है।
* इन मक्खियों के लिए आपेक्षिक उमस, गरम तापमान, उच्च अवमृदा पानी, घने पेड़ पौधे लाभकारी होते हैं।
* लार्वा के भोजन के लिए उपयुक्त उच्च जैव पदार्थ वाले स्थानों की सूक्ष्म जलवायु वाली परिस्थितियां इन मक्खियों के पनपने के लिए उपयुक्त हैं।

## सन्दर्भ

सामान्य बोलचाल कि भाषा में इसे बालू मक्खी या सैंड फ्लाई कहा जाता है।

## इन्हें भी देखें
* बालूमाक्षिका ज्वर (sandfly fever)

श्रेणी:परजीवी रोग
जापानी मस्तिष्कशोथ

चावलों के खेतों में पनपने वाले मच्छरों से (प्रमुख रूप से क्युलेक्स ट्रायटेनियरहिंचस समूह)। यह मच्छर **जापानी एनसिफेलिटिस वायरस** से संक्रमित हो जाते हैं (सेंट लुई एलसिफेलिटिस वायरस एंटीजनीक्ली से संबंधित एक फ्लेविवायरस)। जापानी एनसिफेलिटिस वायरस से संक्रमित मच्छरों के काटने से होता है। जापानी एनसेफेलाइटिस वायरस से संक्रांत पालतू सूअर और जंगली पक्षियों के काटने पर मच्छर संक्रांत हो जाते है। इसके बाद संक्रांत मच्छर पोषण के दौरान जापानी एनसेफेलिटिस वायरस काटने पर मानव और जानवरों में जाते हैं। जापानी एनसेफेलिटिस वायरस पालतू सूअर और जंगली पक्षियों के रक्त प्रणाली में परिवर्धित होते हैं। जापानी एनसेफेलिटिस के वायरस का संक्रमण एक व्यक्ति से दूसरे व्यक्ति में नहीं होता है। उदाहरण के लिए आपको यह वायरस किसी उस व्यक्ति को छूने या चूमने से नहीं आ सकता जिसे यह रोग है या किसी स्वास्थ्य सेवा कर्मचारी से जिसने किसी इस प्रकार के रोगी का उपचार किया हो। केवल पालतू सूअर और जंगली पक्षी ही जापानी एनसेफेलिटिस वायरस फैला सकते हैं।

## लक्षण
सिर दर्द के साथ बुखार को छोड़कर हल्के संक्रमण में और कोई प्रत्यक्ष लक्षण नहीं होता है। गंभीर प्रकार के संक्रमण में सिरदर्द, तेज बुखार, गर्दन में अकड़न, घबराहट, कोमा में चले जाना, कंपकंपीं, कभी-कभी ऐंठन (विशेष रूप से छोटे बच्चों में) और मस्तिष्क निष्क्रिय (बहुत ही कम मामले में), पक्षाघात होता है। जापानी एनसेफेलाइटिस की संचयी कालवधि सामान्यतः 5 से 15 दिन होती है। इसकीमृत्युदर 0.3 से 60 प्रतिशत तक है।

## उपचार
इसकी कोई विशेष चिकित्सा नहीं है। गहन सहायक चिकित्सा की जाती है। यह रोग अलग अलग देशों में अलग अलग समय पर होता है।
क्षेत्र विशेष के हिसाब से ग्रामीण क्षेत्रों में रहने वाले, वहां प्रतिनियुक्त सक्रिय ड्यूटी वाले सैनिक और ग्रामीण क्षेत्रों में घूमने वालों को यह बीमारी अधिक होती है। शहरी क्षेत्रों में जापानी एनसेफेलाइटिस सामान्यतः नहीं होता है। जापानी एनसेफेलाइटिस के लिए भारत में निष्क्रिय मूसक मेधा व्युत्पन्न (इनएक्टीवेटेड माउस ब्रेन-डिराइव्ड जे ई) जापानी एनसेफेलाइटिस टीका उपलब्ध है।

श्रेणी:एन्सेफैलाइटिस
श्रेणी:विषाणु रोग
श्रेणी:फ्लैविवायरस
श्रेणी:स्वाइन वायरस
श्रेणी:सिर दर्द
श्रेणी:बच्चों के रोग
श्रेणी:मस्तिष्क रोग
अरियांकुप्पम

**अरियांकुप्पम** (Ariyankuppam) भारत के पुरुचेरी केन्द्रशासित प्रदेश के पुदुचेरी ज़िले में स्थित एक छोटा नगर है। यह राष्ट्रीय राजमार्ग 32 द्वारा अन्य स्थानों से जुड़ा है।

## नामोत्पत्ति
पुराना ज़माना में इस नगर का नाम अरिक्कमेडू था।

## पर्यटन
* अरिक्कमेडू पुरातत्व खुदाई
* चुन्नाम्बार नाव घर
* सेंगलूनीर अम्मन मंदिर, पेरीया वीरामपट्टीनम
* पच्चईवल्ली अम्मन मंदिर, टोल गेट
* पुदुचेर्री नई बंदरगाह
* चिन्न वीरामपट्टीनम समुद्रतट

## अरियांकुप्पम पंचायत समिति
अरियांकुप्पम इसी नाम की पंचायत समिति का मुख्यालय है। अरियांकुप्पम पंचायत समिति में उन्नीस गाँव है।
* अभिशेगापक्कम 
* अन्दियारपालयम 
* एडैयारपालयम 
* काकायनथोपे 
* कासी थिट्टू 
* कोर्कमेदु 
* मनवेली 
* नल्लवादु 
* नानमेदु 
* नोनाकुप्पम
* ओडवेली 
* पुदुकुप्पम 
* पुरनाकुप्पम 
* चिन्न वीरामपट्टीनम 
* पेरीया वीरामपट्टीनम
* थवलकुप्पम 
* थानामपालयम
* थेदुवरनत्तम
* थिम्म नायकन पालयम

## इन्हें भी देखें
* पुदुचेरी ज़िला

## सन्दर्भ

श्रेणी:पुदुचेरी के नगर
श्रेणी:पुदुचेरी ज़िला
श्रेणी:पुदुचेरी ज़िले के नगर
*
गलसुआ

**गलगण्ड रोग** (अंग्रेज़ी: **, ''पैरोटाइटिस' मम्प्स ' के रूप में भी जाना जाता है) एक विकट विषाणुजनित रोग है जो पैरोटिड ग्रंथि को कष्टदायक रूप से बड़ा कर देती है। ये ग्रंथियां आगे तथा कान के नीचे स्थित होती हैं तथा लार एवं थूक का उत्पादन करती हैं। गलगण्ड एक संक्रामक रोग है जो एक व्यक्ति से दूसरे व्यक्ति को एक विषाणु के कारण होता है जो संक्रमित लार से सम्पर्क के द्वारा फैलता है। 2 से 12 वर्ष के बीच के बच्चों में संक्रमण की सबसे अधिक सम्भावना होती है। अधिक उम्र के लोगों में, पैरोटिड ग्रंथि के अलावा, अन्य ग्रंथियां जैसे अण्डकोष, पैन्क्रियाज (अग्न्याशय) एवं स्नायु प्रणाली भी शामिल हो सकती हैं। बीमारी के विकसित होने का काल, यानि शुरुआत से लक्षण पूर्ण रूप से विकसित होने तक, 12 से 24 दिन होता है।

## बीमारी के लक्षण
thumb|200px|गलगंड के रोगी का गला रोग में एवं बाद में
पैरोटिड ग्रंथि में कष्टदायक सूजन आ जाती है, जो कि शुरुआत में एक ओर होती है तथा 3 से 5 दिनों में दोनों ग्रंथियों में हो जाती है। चबाने तथा निगलने के दौरान दर्द बढ़ जाता है, एवं लार के उत्पादन में वृद्धि करने वाले खट्टे खाद्य पदार्थ एवं रस इस दर्द को और बढ़ा देते हैं। सिरदर्द होने तथा भूख कम लगने के साथ तेज़ बुखार होता है। बुखार सामान्यतः 3 से 4 दिनों में नीचे आ जाता है तथा ग्रंथि की सूजन 7 से 10 दिनों में कम हो जाती है। जब तक ग्रंथि में सूजन रहती है, यानि 7 से 10 दिनों तक, पीड़ित बच्चों से अन्य व्यक्ति में भी रोग फैल सकता है। इस दौरान उसे दूसरे बच्चों से दूर रखना चाहिए एवं स्कूल जाने की अनुमति नहीं देनी चाहिए। अधिक आयु के पुरुषों में अंडकोषों में दर्द एवं सूजन (ऑर्काइटिस) हो सकती है। गलगण्ड से मस्तिष्क में सूजन (एंसिफेलाइटिस) भी हो सकती है। ऐसी स्थिति में डॉक्टर से तुरंत सम्पर्क किया जाना चाहिए, यदि ये लक्षण हों: इससे आखों में भी दर्द हो सकता है गलसुआ अगर ज्यादा बड़ गया है तो इससे आपके सुनने की छमता पर भी असर हो सकता है

* तीव्र सिरदर्द
* गर्दन में जकड़न
* नींद के झोंके
* मुर्छा आना
* अत्यधिक वमन
* अत्यधिक तापमान
* पेट दर्द
* अंडकोषों में सूजन

## उपचार
गलगण्ड के लिए कोई विशिष्ट उपचार नहीं है। दवाइयों से विभिन्न लक्षणों में आराम मिल सकता है। आमतौर पर एंटिबायोटिक्स नहीं दी जाती हैं। बुखार को पैरासिटमॉल जैसी दवाइयों से नियंत्रित किया जाता है जो दर्द से भी राहत देती हैं। बच्चों को एस्पिरिन नहीं दी जानी चाहिए। प्रचुरता में तरल पदार्थों के साथ नर्म, हल्का आहार लेना आसान होता है। खट्टे पदार्थों एवं रसों से बचा जाना चाहिए। गलगण्ड से पीड़ित बच्चे को पूरे समय बिस्तर पर आराम करना आवश्यक नहीं है।

## बचाव
गलसुआ वैक्सीन -
गलगण्ड होने के बाद, व्यक्ति को कभी यह बीमारी नहीं होती है तथा उसका प्रहार जीवन भर के लिए प्रतिरोध प्रदान कर देता है। जिन बच्चों को गलगण्ड नहीं हुआ हो, उनके इससे बचाव के लिए टीके उपलब्ध हैं। एमएमआर टीका तीन वाइरल बीमारियों– मीज़ल्स, मम्प्स एवं रुबेला (गलगण्ड, खसरा एवं हल्का खसरा) के विरुद्ध सुरक्षा प्रदान करता है। यह सभी बच्चों को 15 माह की आयु में दिया जाना चाहिए। यह टीका एक साल से छोटे बच्चे को नहीं दिया जाना चाहिए और न ही बुखार से पीड़ित बच्चे तथा गर्भवती महिला को दी जानी चाहिए।

## समस्याएं
गलगण्ड कभी-कभी मस्तिष्क में संक्रमण कर सकता है (एंसिफेलाइटिस) जो कि गम्भीर स्थिति है। यदि पुरुषों में अण्डकोष प्रभावित होते हैं तो इसका परिणाम बांझपन हो सकता है।
श्रेणी:विषाणु रोग
श्रेणी:बच्चों के रोग
श्रेणी:मौखिक पैथोलॉजी
श्रेणी:मोनोनिजावाइरेल
श्रेणी:सूक्ष्मजैविकी
आंवल

आंवल भारत के हरियाणा के रोहतक जिले का एक गाँव है। 2011 की भारत की जनगणना के अनुसार गाँव की जनसंख्या 4,877 है।  

## संदर्भ

श्रेणी:विकिडेटा पर अनुपलब्ध निर्देशांक
ख़ुदा

अंगूठाकार|ख़ुदा
**ख़ुदा** (फ़ारसी: خُدا) बहुत सी भाषाओं में पाया जाने वाला 'ईश्वर' के लिए एक शब्द है। इसका अर्थ कभी-कभी 'मालिक' और 'मार्गदर्शक' भी निकाला जाता है। यह शब्द फारसी या पश्तून भाषा का है। ये मुख्य तौर पर ईस्लाम ओर पारसी धर्म में भगवान के लिये उपयोग होता है।

## सही उच्चारण
'ख़ुदा' में 'ख़' के उच्चारण पर ध्यान दीजिये (नुक़्ता) क्योंकि यह 'ख' से काफ़ी भिन्न है। अगर इसे 'ख' की ध्वनी से उच्चारित किया जाए तो यह 'खुदा' सुनाई देता है जिस से 'खोदने' की क्रिया के साथ असमंजस पैदा हो सकता है।

## शब्दोत्पत्ति और संस्कृत से सजातीय सम्बन्ध
ख़ुदा को उर्दू, फ़ारसी और पश्तो में  लिखा जाता है। यह मूल रूप से प्राचीन अवस्ताई नामक पूर्वी इरानी भाषा के 'ख़्वाध' या 'ख़्वाधाता' (xva-dhata-) शब्द से लिया गया है, जिसका अर्थ है 'मालिक' या 'अपनी परिभाषा स्वयं करने वाला' है। क्योंकि संस्कृत और फ़ारसी दोनों हिन्द-ईरानी भाषा परिवार की बहन भाषाएँ हैं इसलिए इसका एक सजातीय शब्द 'स्वाध' संस्कृत में भी मौजूद है। इसका एक अन्य रूप एक और संस्कृत शब्द 'हुता' में भी मिलता है, जो 'आहुति' के रूप में वर्तमान हिंदी भाषा में भी मिलता है।

## भारतीय संस्कृति में प्रयोग
ख़ुदा शब्द का भारतीय उपमहाद्वीप की लोक-संस्कृति में विस्तृत प्रयोग होता रहा है:
* **आम बोलचाल में** - "ख़ुदा गवाह है" और "ख़ुदा के लिए" जैसे मुहावरे आम भाषा में प्रयोग होते हैं।
* **विस्मय बोधक वाक्यों में** - "ख़ुदा ना-ख़ास्ता" ("भगवान ऐसा न चाहे") जैसे वाक्यों का प्रथापूर्वक प्रयोग होता है जब कोई ऐसी बात कही जाए जो बोलने वाले को कहते हुए हिचक हो, जैसे की "ख़ुदा ना-ख़ास्ता अगर गाड़ी की टक्कर हो जाती"।
* **गानों में** - हिंदी फिल्मों के गानों में इस शब्द का प्रयोग आम है।
* **अभिनन्दन में** - "ख़ुदा हाफ़िज़" ("ख़ुदा हिफाज़त करने वाला है" या "भगवान रक्षक है") जैसे वाक्यों का प्रयोग बहुत समुदायों में आम है।

मूल तौर पर उत्तर भारत में इसे किसी धर्म से सम्बंधित नहीं समझा जाता था और हर समुदाय के लोग इस शब्द का खुला प्रयोग करते थे (जबकि 'अल्लाह' शब्द मुस्लिम समुदाय से सम्बंधित है) रहा है। पाकिस्तान में ज़िया-उल-हक़ की कट्टरवादी नीतियों के लाघू होने के बाद वहाँ इस धर्म-असम्बंधित शब्द का प्रयोग कम कर के 'अल्लाह' शब्द का प्रयोग ज़्यादा करने पर ज़ोर दिया गया। इसी कारणवश पाकिस्तान में अब 'ख़ुदा हाफ़िज़' की जगह अक्सर 'अल्लाह हाफ़िज़' बोला जाता है। भारत, अफ़्ग़ानिस्तान और ईरान में अभी भी 'ख़ुदा हाफ़िज़' ही प्रचलित है, जिसका किसी धर्म से कोई गहरा सम्बन्ध नहीं।

## इन्हें भी देखें
* ईश्वर
* संस्कृत, फ़ारसी, पश्तो
* सजातीय शब्द
* ईरानी भाषा परिवार

## सन्दर्भ


श्रेणी:ईश्वर
श्रेणी:फ़ारसी शब्द
श्रेणी:हिंदी शब्द
श्रेणी:हिन्दी विकि डीवीडी परियोजना
मनोरमा

मनोरमा नाम से निम्नलिखित लेख है। 
* हिंदी अभिनेत्री मनोरमा
* हिंदी पत्रीका मनोरमा
* हिंदी चलचित्र मनोरम सिक्स फ़िट अंडर
* मुंशी प्रेमचंद का एक उपन्यास मनोरमा
* मलयालम मनोरमा
* मनोरमा न्यूज़ एक मलयालम भाषा का टीवी चैनल
गुण

**गुण** जीवमात्र की सद प्रवृति है जिसके कारण वह विशिष्ट बनता है। अंग्रेजी में इसके लिए 'वर्चू' (Virtue) शब्द है जिसे लैटिन भाषा के 'वर्चुअस' शब्द से बना है। मनुष्य की नैतिक उत्तमता को को ही गुण कहते हैं। गुण, उत्तमता की एक प्रवृति या लक्षण है। व्यक्तिगत गुण व्यक्ति को महान बनाने वाले लक्षण है। इसलिए इसे उत्तमता से परिभाषित किया जाता है। गुण का विपरीतार्थक 'अवगुण' है।

## गुण और मूल्य
मूल्यों के विस्तृत भाव को गुण कहा जा सकता है। प्रत्येक व्यक्ति के मनोभाव में विचार और विश्वास के प्रति कुछ मूल्य होते हैं। 

**कुछ प्रमुख गुण:**

* क्षमता
* स्विकारशीलता 
* altruism, 
* appreciation
* विवेक
* attention, focus 
* 
* awareness
* balance
* beauty
* benevolence
* candor
* caring
* caution
* charity 
* पवित्रता
* cleanliness
* commitment
* करुणा
* आत्मविश्वास
* बोध/सतर्कता
* consideration
* सन्तोश
* cooperativeness
* धैर्य

* courteousness 
* creativity 
* curiosity
* dependability 
* detachment 
* determination 
* diligence
* discernment
* empathy
* encouragement
* endurance
* enthusiasm
* equanimity
* equity
* excellence
* fairness 
* faithfulness, fidelity
* flexibility
* foresight 
* forgiveness
* fortitude
* friendliness
* generosity

* gentleness
* goodness
* happiness
* health
* helpfulness
* honesty
* honor
* hopefulness
* hospitality
* humility
* humor
* idealism
* imagination
* impartiality
* independence
* industriousness
* innocence
* integrity
* intuition
* inventiveness
* justice
* kindness
* knowledge
* lovingness
* loyalty
* meekness
* mercy
* moderation

* modesty
* morality
* nonviolence
* nurturing 
* obedience 
* openness
* optimism
* patience
* peacefulness
* perseverance 
* philanthropy
* philomathy
* piety
* potential
* prudence
* purity
* purposefulness
* resilience
* remembrance
* respectfulness
* reverence
* responsibility (moral & social)
* restraint
* self-awareness

* self-confidence
* self-discipline
* self-reliance
* self-respect
* sensitivity
* service
* sharing
* sincerity
* skill
* spirituality
* strength
* sympathy
* tactfulness
* temperance 
* tenacity
* thankfulness
* thoughtfulness
* trustworthiness 
* truthfulness
* understanding
* unity 
* unselfishness
* wisdom
* work

## चार पाश्चात्य क्लासिक गुण
* temperance:  (*sōphrosynē*)
* prudence:  (*phronēsis*) विवेक
* fortitude:  (*andreia*)
* justice: न्याय   (*dikaiosynē*)

## टिप्पणी

## इन्हें भी देखें
* गुण (भारतीय संस्कृति) - भारतीय संस्कृति में 'गुण' की अवधारणा
* गुण (जैन दर्शन) - जैन दर्शन में गुण जी अवधारणा

## बाहरी कड़ियाँ
* A New Science of Virtues
* An overview of Aristotle's ethics, including an explanation and chart of virtues
* Virtue Epistemology
* Virtue, a Catholic perspective
* Virtue, a Buddhist perspective
* Greek Virtue (quotations)
* Peterson & Seligman findings on virtues and strengths (landmark psychological study)
* [[The Virtues Project]]
* Illustrated account of the images of the Virtues in the Thomas Jefferson Building, Library of Congress, Washington DC

श्रेणी:व्यक्तित्व
श्रेणी:गुण
महाव्युत्पत्ति

**महाव्युत्पति** (तिब्बती भाषा में : བྱེ་བྲག་ཏུ་རྟོགས་པར་བྱེད་པ།, bye brag tu rtogs par byed pa) संस्कृत-तिब्बती द्विभाषिक पारिभाषिक कोश (Glossary) है। इसमें 285 अध्यायों में लगभग नौ हजार संस्कृत शब्दों का तुल्य तिब्बती शब्द दिये गये हैं। बौद्ध सम्प्रदाय के पारिभाषिक शब्दों का अर्थ देने के साथ-साथ पशु-पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग 9,000 शब्द संकलित है। दूसरी ओर, मुहावरों, नामधातु के रूपों और वाक्यों के भी संकलन है। यह विश्व का सबसे पहला द्विभाषी शब्दकोश है। इसकी रचना तिब्बत में आठवीं शताब्दी के अन्तिम भाग एवं 9वीं शताब्दी के आरम्भिक भाग में हुई थी। 

महाव्युत्पत्ति का निर्माण संस्कृत के बौद्ध धर्मग्रन्थों का तिब्बती भाषा में अनुवाद करने में सुविधा प्रदान करने के उद्देश्य से किया गया था। बाद में इसी तरह के पारिभाषिक कोश चीनी भाषा, मंगोली भाषा और मंचू भाषा के लिये भी बने।
thumb|वार्तू और तिब्बती लिपियों में महाव्युत्पत्ति का मुखपृष्ठ|550px|center

## इन्हें भी देखें
* पालि, प्राकृत और अपभ्रंश का कोश वाङ्मय

## बाहरी कड़ियाँ
* महाव्युत्पत्तिः (संस्कृत विकिस्रोत)
* Mahavyupatti Dictionary complete (इसमें संस्कृत और तिब्बती शब्द, तिब्बती लिपि में हैं।)
*Mahavyutpatti : The Sanskrit-Chinese-Tibetan Dictionary
*चार भाषाओं वाली महाव्युत्पत्ति (TBRC पर)

श्रेणी:शब्दकोश
श्रेणी:बौद्ध धर्म
नेमिचन्द्र जैन

**नेमिचन्द्र जैन** (16 अगस्त 1919 -- 24 मार्च 2005) हिन्दी के सुप्रसिद्ध कवि, समालोचक, नाट्य-समीक्षक, पत्रकार, अनुवादक, शिक्षक थे। वे भारत की स्वतंत्रता के संघर्ष में भी शामिल हुए थे। ये नटरंग प्रतिष्ठान के अध्यक्ष थे। वे 1959-76 राष्ट्रीय नाट्य विद्यालय में वरिष्ठ प्राध्यापक, 1976-82 जवाहरलाल नेरूह विश्वविद्यालय के कला अनुशीलन केन्द्र के फैलो एवं प्रभारी रहे। अंग्रेजी दैनिक ‘स्टेट्समैन’ के नाट्य-समीक्षक, ‘दिनमान’ तथा ‘नवभारत टाइम्स’ के स्तम्भकार एवं रंगमंच की विख्यात पत्रिका ‘नटरंग’ से संस्थापक संपादक रहे। नाट्य विशेषज्ञ के रूप में रूप, अमरीका, इंगलैंड, पश्चिम एवं पूर्वी जर्मनी, फ्रांस, यूगोस्लाविया, चेकोस्लोवाकिया, पौलेंड आदि देशों की यात्रा की। 

## जीवन परिचय
अंग्रेज़ी में एम. ए. की उपाधि प्राप्त करने के वाद वे देश के स्वतंत्रता संग्राम में भी शामिल हुए थे। जीवन के सघर्ष में रास्ता चुनकर उन्होंने पिता की व्यापारिक विरासत को सँभालने से इंकार किया और शुजालपुर (उज्जैन) स्थित ‘शारदा शिक्षा सदन’ में नारायण विष्णु जोशी तथा गजानन माधव ‘मुक्तिबोध’ के साथ अध्यापन कार्य किया। उसी विद्यालय में, अध्यापन करते ‘मुक्तिबोध’ को उन्होंने मार्क्सवाद की ओर प्रेरित किया, जो उस समय तक दार्शनिक किस्म के लेखक थे। वहां से निकलकर वे कलकत्ता गये, जहाँ वे वामपंथी साप्ताहिक 'स्वाधीनता' से जुड़े। इसी दौरान 1944 में 'तार सप्तक' का प्रकाशन हुआ, जिसमें उनकी महत्वपूर्ण भूमिका थी।

संगीत नाटक अकादमी के सहायक सचिव और कार्यकारी सचिव का दायित्व सँभालने के बाद उसकी एक इकाई के रूप में स्थापित होनेवाले राष्ट्रीय नाट्य विद्यालय को व्यवस्था देने में उनका महत्वपूर्ण योगदान है। वहाँ से सेवानिवृत्ति के बाद वे कला अनुशीलन केन्द्र, जवाहरलाल नेहरू विश्वविद्यालय में फ़ेलो भी रहे। 1965 से निकलनेवाली रंगमंच की त्रैमासिकी 'नटरंग' के ख्यात संपादक नेमिचंद्र जैन ने जहां रंगदर्शन भारतीय नाट्य परपंरा रंगकर्म की भाषा और तीसरा पाठ जैसी कृतियों के माध्यम से नाट्यालाचन की सैद्धांतिकी निर्मित की, वहीं 'अधूरे साक्षात्कार' और जनान्तिक पुस्तकों के माध्यम से हिन्दी की औपन्यासिक आलोचना को व्यवस्था दी। 'बदलते परिप्रेक्ष्य', 'दृश्य-अदृश्य' जैसी पुस्तकें उनके गहरे सांस्कृतिक विमर्श की परिचायक हैं तो 'मेरे साक्षात्कार' उनके संघर्षों तथा उनके निर्द्वन्द्व विचारों का प्रामाणिक साक्ष्य है। 

लंबी जीवन-यात्रा के दौरान अपने कार्यों में अन्यता सिद्ध करनेवाले नेमिचंद्र जैन को भारत के राष्ट्रपति की ओर से पद्मश्री अलंकरण, संगीत नाटक अकादमी द्वारा राष्ट्रीय सम्मान तथा दिल्ली हिन्दी अकादमी के शलाका सम्मान से विभूषित किया गया था। 

इनकी प्रमुख पुस्तकों में अधूरे साक्षात्कार, रंगदर्शन, जनान्तिक, बदलते परिप्रेक्ष्य, रंग-परंपरा, दृश्य-अदृश्य, भारतीय नाट्य-परंपरा प्रमुख आलोचना पुस्तके हैं। इन्होंने 'मुक्तबोध रचनावली' एवं 'मोहन राकेश के संपूर्ण नाटक' नामक पुस्तकों का संपादन कार्य भी किया।

श्रेणी:हिन्दी साहित्यकार
श्रेणी:शलाका सम्मान
श्रेणी:भारतीय हिंदी साहित्यकार
बालकृष्ण राव

**बालकृष्ण राव** (जन्म १९१३, निधन १९७६) हिन्दी के कवि एवं संपादक थें। ये हिंदी साहित्य सम्मेलन, इलाहाबाद की माध्यम पत्रिका के पहले सम्पादक बने एवं भारत सरकार के आकाशवाणी विभाग में रहकर हिंदी के प्रचार-प्रसार के लिए अनेक महत्त्वपूर्ण कार्य किए। इनकी अनेक आलोचनाएँ विभिन्न पत्र पत्रिकाओं में प्रकाशित हुई। १९५३ में कवि भारती के सह सम्पादक रहे।

श्रेणी:हिन्दी साहित्यकार
राष्ट्रीय मुक्त विद्यालयी शिक्षा संस्थान

**राष्ट्रीय मुक्त विद्यालयी शिक्षा संस्थान** () भारत के मुक्त विद्यालयों की शिक्षा-परिषद है। यह एक स्वायत्त संगठन है। इसकी स्थापना भारत सरकार के मानव संसाधन विकास मंत्रालय द्वारा 1989 के नवम्बर में हुई थी। इसका उद्देश्य देश के सुदूरवर्ती क्षेत्रों के विद्यार्थियों को सस्ती शिक्षा सुलभ कराना है। केन्द्रीय माध्यमिक शिक्षा परिषद (सीबीएसई) और उत्तर प्रदेश माध्यमिक शिक्षा परिषद आदि की भांति राष्ट्रीय मुक्त विद्यालयी शिक्षा संस्थान भी माध्यमिक एवं उच्च माध्यमिक स्तर पर परीक्षा संचालित करता है। माध्यमिक और उच्च माध्यमिक स्तर पर लगभग 15 लाख छात्रों के वर्तमान नामांकन के साथ यह दुनिया में सबसे बड़ी खुली स्कूली शिक्षा प्रणाली है जो भारत में मौजूद है।

## विशेषता
संगठन की ओर से स्कूल स्तर की शिक्षा के अलावा वोकेशनल कोर्स भी कराए जाते हैं। इसके अंतर्गत आप अपनी जरूरत के अनुसार कोई भी विषय चुन सकते हैं। इसके साथ एक भाषा संबंधी विषय भी चुनना अनिवार्य होता है। प्रवेश लेने वालों के लिए अधिकतम आयु सीमा नहीं होती है।

; पाठ्यक्रम

* ओपन बेसिक एजुकेशन

* सेकेंडरी सर्टिफिकेट कोर्स

* सीनियर सेकेंडरी सर्टिफिकेट कोर्स

* वोकेशनल एजुकेशन

## योग्यता

सेकेंडरी कोर्स में प्रवेश के लिए आठवीं पास होना जरूरी है। सीनियर सेकेंडरी सर्टिफिकेट कोर्स करने के लिए किसी मान्यता प्राप्त बोर्ड से दसवीं पास अनिवार्य है। सेकेंडरी तथा सीनियर सेकेंडरी सर्टिफिकेट के माध्यम से किसी भी वोकेशनल कोर्स में एडमिशन लिया जा सकता है।

## सभी पाठ्यक्रम मान्यता प्राप्त हैं

लोगों को सामान्यत: यह शंका रहती है कि ओपन स्कूल से की जाने वाली पढाई की वैल्यू रेग्युलर पढाई की तरह नहीं होती है। यह धारणा बिल्कुल गलत है। लगभग 75 प्रतिशत विश्वविद्यालयों ने नेशनल इंस्टीट्यूट ऑफ ओपन स्कूलिंग के सीनियर सेकेंडरी कोर्स को अपने यहां प्रवेश के लिए मान्यता दे रखी है।

## राज्यों में ओपन स्कूल
एनआईओएस के रीजनल सेंटर हैदराबाद, पुणे, कोलकाता (भुवनेश्वर), गुवाहाटी, चंडीगढ, दिल्ली, इलाहाबाद (देहरादून), पटना, जयपुर, कोच्चि तथा भोपाल में स्थित हैं। इसके अलावा हरियाणा, मध्यप्रदेश, पंजाब, तमिलनाडु, वेस्ट बंगाल, कर्नाटक, केरल व जम्मू और कश्मीर में नेशनल इंस्टीट्यूट ऑफ ओपन स्कूल के साथ मिलकर राज्य स्तरीय ओपन स्कूल स्थापित किए गए हैं। राजस्थान और आंध्रप्रदेश के अपने ओपन स्कूल हैं।

## शिक्षा एवं शिक्षा सामग्री
संस्थान में मॉडर्न कम्युनिकेशन टेक्नोलॉजी के माध्यम से शिक्षा प्रदान की जाती है। छात्रों को सेल्फ लर्निंग मैटीरियल दिया जाता है, जिसमें सहायता के लिए हर सेंटर पर कॉन्टैक्ट क्लासेज होती हैं। यहां ऑडियो और विडियो प्रोग्राम्स के माध्यम से भी समय-समय पर छात्रों को सहायता दी जाती है।

## इन्हें भी देखें
* केन्द्रीय माध्यमिक शिक्षा बोर्ड
* इन्दिरा गांधी राष्ट्रीय मुक्त विश्‍वविद्यालय
* मध्य प्रदेश राज्य ओपेन स्कूल, भोपाल
* दूरस्थ शिक्षा
* मुक्त अधिगम (ओपेन लर्निंग)
* मुक्त विश्वविद्यालय
* इंदिरा गांधी राष्ट्रीय मुक्त विश्वविद्यालय

## बाहरी कड़ियाँ
* राष्ट्रीय मुक्त विद्यालयी शिक्षा संस्थान का जालघर
* आनलाइन पाठ्य सामग्री (हिन्दी और अंग्रेजी दोनों में उपलब्ध)
* एनआईओएस ने बदला 12वीं का सिलेबस (दैनिक भास्कर)
* औपचारिक प्रणाली के विकल्प के रूप में है मुक्त शिक्षा प्रणाली (२०१३)

### राज्यों के मुक्त विश्वविद्यालय
* राजस्थान स्टेट ओपन स्कूल, जयपुर
* मध्य प्रदेश राज्य ओपेन स्कूल, भोपाल
* छत्तीसगढ़ राज्य ओपेन स्कूल, रायपुर
* बिहार मुक्त विद्यालयी शिक्षण एंव परीक्षा बोर्ड

श्रेणी:शिक्षा
वागीश शुक्ल

**वागीश शुक्ल** (जन्म 1946) एक आलोचक, चिन्तक एवं परम्पारविद् हैं। ये ग़ालिब के दीवान की टीका लिखने के महत्त्वपूर्ण कार्य में संलग्न हैं। विभिन्न पत्र-पत्रिकाओं में इनकी आलोचनाएँ प्रकाशित होती रहती हैं। राम की शक्तिपूजा की टीका- छंद-छंद पर कुंकुम नाम से प्रकाशित।

श्रेणी:हिन्दी साहित्यकार
इब्राहीम

**इब्राहीम** या **अब्राहम** (लगभग 2000 ई॰पू॰) ईश्वर (परमपिता परमेश्वर) के आदेश से मेसोपोटेमिया के ऊपर तथा हारान नामक शहरों को छोड़कर कनान और मिस्र चले गए। बाइबिल में अब्राहम का जो वृत्तांत मिलता है (उत्पत्ति ग्रंथ, अध्याय 11-25), उसकी रचना लगभग 1000 ई.पू. में अनेक परंपराओं के आधार पर हुई थी। इसमें संस्कृति और रीति-रिवाजों का जो वर्णन है वह हम्मुराबी (लि. 1728-1686 ई.पू.) से बहुत कुछ मिलता-जुलता है। इब्रानो तथा हम्मुराबी के बहुत से कानून एक जैसे हैं। आधुनिक खुदाई द्वारा हम्मुराबी का अच्छा परिचय प्राप्त हुआ है।

सारी बाइबिल में अब्राहम का महत्त्व स्वीकृत है-

* ये एक ईश्वर के दिखाए गए मार्ग पर चलते थे। बाइबिल के अनुसार ईश्वर ने उनको कानान देश दिलाने की प्रतिज्ञा की थी। इनके साथ ईश्वर का जो व्याख्यान हुआ था, हजरत मूसा और ईसा इब्राहम के सबसे महान्‌ वंशजों में से हैं।

* ईश्वर के आदेश पर ये अपने एकमात्र पुत्र (जिनको हज़रत इब्राहीम ने इश्वर के आदेश पर अरब के मक्का में छोड़ा था हज़रत इस्माइल की कुर्बानी करने के लिए तैयार थे। वस्तुत: अब्राहम उन समस्त लोगों के आध्यात्मिक पिता माने जाते हैं, जो एक ईश्वर पर आस्था रखते हैं।

## इस्लाम धर्म में

इस्लाम धर्म के ग्रन्थ क़ुरआन के अनुसार, हज़रत इब्राहीम एक बहुत बड़े पैगम्बर हैं । कुरआन में इब्राहिम (सूरा) के नाम से एक अध्याय (सूरा) भी है।

## इन्हें भी देखें
* यीशु
* मुहम्मद
* इब्राहीमी धर्म
* मूसा
* यहोवा
* इज़राइल का इतिहास

## सन्दर्भ

## संदर्भ ग्रंथ
* एच.एच. राउली : रीसेंट डिस्कवरी ऐंड दि पैट्रिआर्कल एज, बुलेटिन ऑव दि जान राइलेनोल्स लाइब्रेरी, सितंबर, 1949; 
* ई. दोर्मे : अब्राहम दा लि केदर दि ला हिस्तोएर

श्रेणी:यहूदी धर्म
श्रेणी:इस्लाम के पैग़म्बर
गिरिधर राठी

**गिरिधर राठी** (जन्म १९४६) ओंमप्रकाश साहित्य सम्मान प्राप्त कवि आलोचक एवं अनुवादक हैं। ऊहापोह इनकी आलोचना पुस्तक है। शब्द-सेतु: दस भारतीय कवि, समकालीन भारतीय साहित्य (पत्रिका) का सम्पादन इन्होंने किया है।

श्रेणी:हिन्दी साहित्यकार
श्रेणी:भारतीय हिंदी साहित्यकार
मुद्राराक्षस (पत्रकार)

मुद्राराक्षस के नाम से सुप्रसिद्ध सुभाष चंद्र गुप्ता (जन्म १९३३) की चिंतक एवं पत्रकार ,साम्प्रदायिकता विरोधी लेखन एवं दलित साहित्य चिंतक के रूप में विख्यात वरिष्ठ साहित्यकार मुद्राराक्षस के 12 उपन्यास, 3 व्यंग्य संग्रह एवं 10 से ज्यादा नाटकों की पुस्तकें प्रकाशित हुई। कई नाटकों का इन्होंने निर्देशन भी किया। विभिन्न पत्र-पत्रिकाओं में आलोचना सम्बन्धी नियमित लेखन करते रहे। 'ज्ञानोदय' नाम की पत्रिका का इन्होंने सम्पादन भी किया। लंबी बीमारी के बाद 83 वर्ष की उम्र में 13 जून 2016 को लखनऊ में निधन हुआ।

श्रेणी:हिन्दी साहित्यकार
सुभाषचंद्र गुप्ता उर्फ मुद्राराक्षस ! 

शूद्रों के चित्रकार थे मुद्राराक्षस! एक चित्रकार था - बादलों का चित्रकार ! वह ताजिंदगी बादलों का चित्र बनाता रहा - काले, भूरे, मटमैले बादलों का। बादलों के चित्र कभी पूरे नहीं हुए। जिंदगी पूरी हो गई। 

मुद्राराक्षस शूद्रों के चित्रकार थे। वे ताजिंदगी शूद्रों के चित्र बनाते रहे - बदहाल, फटेहाल, तंगोतबाह शूद्रों का। शूद्रों के चित्र कभी पूरे नहीं हुए। जिंदगी पूरी हो गई। 

मुद्राराक्षस के लिए शूद्र वैसे ही थे, जैसे तुलसीदास के लिए राम। तुलसी ने रामकथा को न जाने कितने रूपों में, कितनी विधाओं में, कितने तरीकों से लिखा है! कभी कवित्त में, कभी सवैया में, कभी बरवै में और कभी दोहा - चौपाई में - अनेक। 

मुद्राराक्षस ने भी शूद्रों की कथा को न जाने कितने रूपों में, कितनी विधाओं में, कितने तरीकों से लिखा है ! कभी नाटकों में, कभी उपन्यासों में, कभी संस्मरणों में, कभी कहानियों में - अनेक। कई - कई कोणों से शूद्रों के कई - कई चित्र बनाए हैं मुद्राराक्षस ने। 

आप मुद्राराक्षस का उपन्यास " नारकीय " पढ़ लीजिए। लेखकीय यात्रा के अनुभव का दस्तावेज है " नारकीय * । यशपाल के घर सभी लेखकों को चाय मिलती है, शूद्र लेखक मुद्राराक्षस को नहीं। मुद्राराक्षस के " कालातीत * में भी असाधारण और सबसे अलग संस्मरण दर्ज हैं। कैसे कोई द्विज इतिहास में दाखिल होता है और कैसे किसी शूद्र को इतिहास में दाखिल होने से रोका जाता है?

आप मुद्राराक्षस की '' नई सदी की पहचान - दलित कहानियाँ " पढ़ लीजिए। शूद्र - जीवन केंद्र में है। भूमिका में मुद्राराक्षस ने शूद्रों का जो संक्षिप्त इतिहास लिखा है, वह मनोमस्तिष्क को झकझोर देनेवाला है।

आप मुद्राराक्षस के अनेक निबंध पढ़ लीजिए, मिसाल के तौर पर शास्त्र - कुपाठ और स्त्री, अशोक के राष्ट्रीय चिन्हों पर सवाल, बौद्धों की अयोध्या का प्रश्न, ज्ञान - विज्ञान और सवर्ण, भारत और पेरियार, बुद्ध के पुनर्पाठ का समय आदि। ये सभी निबंध सबूत हैं कि मुद्राराक्षस शूद्राचार्य थे।

मुद्राराक्षस की एक पुस्तक है - " धर्म - ग्रंथों का पुनर्पाठ "। वेदों से लेकर शंकराचार्य तक के ग्रंथों का तेज- तर्रार विवेचन - विश्लेषण, तर्काश्रित मुहावरे और तथ्यों के प्रति बेबाक दृष्टिकोण!

समझौतापरस्त नहीं थे मुद्राराक्षस। गिरिजाकुमार माथुर से भिड़ गए , दिनकर की उर्वशी की खाल उतार ली, भगवतीचरण शर्मा को जनसंघी कहा, प्रेमचंद को दलितविरोधी का तमगा दिया, लोहिया को फासिस्ट और अमृतलाल नागर को बेकार उपन्यासकार बताया - चौतरफा मोर्चा खोले थे मुद्राराक्षस। 

सामाजिक क्षेत्र में जो काम फुले ने किया, राजनीतिक क्षेत्र में जो काम आंबेडकर ने किया, वही काम साहित्य के क्षेत्र में मुद्राराक्षस ने किया। 

आज परिनिव्वाण दिवस पर नमन शूद्राचार्य को!
श्रीराम वर्मा

**श्रीराम वर्मा** (जन्म 1935) प्रमुख कवि, कथाकार एवं सम्पादक हैं। निराला पुरस्कार से सम्मानित एवं चौथा सप्तक में शामिल हैं। संशय की रात, अभिव्यक्ति का स्वरूप इनकी प्रमुख आलोचना पुस्तकें हैं। इन्होंने नयी कविता एवं विवेकानन्द साहित्य के सम्पादक का कार्य भी किया है।श्रीराम वर्मा ने इलाहाबाद विश्वविद्यालय से उच्च शिक्षा हिंदी साहित्य में प्राप्त की तत्पश्चात डी०ए०वी०पी०जी०कॉलेज,आजमगढ़ में हिंदी के प्राध्यापक के रूप में कार्य करते हुए सेवानिवृत्त हुए।

श्रेणी:हिन्दी साहित्यकार
पंकज चतुर्वेदी

**पंकज चतुर्वेदी**

पंकज चतुर्वेदी हिंदी के प्रख्यात कवि और आलोचक हैं । इनका जन्म 24 अगस्त, 1971 को उत्तर प्रदेश राज्य के इटावा शहर  में हुआ। यों पैतृक गाँव तिश्ती, उत्तर प्रदेश के कानपुर-देहात जनपद में है।

**शिक्षा: **  इटावा और कानपुर के गाँवों-क़स्बों में आरम्भिक शिक्षा प्राप्त करने के बाद सातवीं कक्षा से उ.प्र. सैनिक स्कूल, लखनऊ के छात्र हुए। वहाँ से 1989 में आई.एस.सी. और लखनऊ विश्वविद्यालय से 1992 में बी.ए.। जवाहरलाल नेहरू विश्वविद्यालय, नयी दिल्ली से 1994 में एम.ए. (हिंदी) में प्रथम स्थान हासिल किया और 1998 में एम.फ़िल. में भी। वहीं से 2007 में पी-एच.डी.। कविता, संस्कृति और शिक्षा से जुड़े विभिन्न मुद्दों पर अन्यान्य समीक्षात्मक निबन्ध, अंग्रेज़ी से हिंदी में सृजनात्मक एवं आलोचनात्मक लेखन के कुछ अनुवाद और अनेक साक्षात्कार प्रकाशित। 

**प्रकाशित कृतियाँ :** 
* *एक संपूर्णता के लिए* (1998), *एक ही चेहरा* (2006), *रक्तचाप और अन्य कविताएँ* (2015), और सद्यःप्रकाशित कविता संग्रह *आकाश में अर्द्धचन्द्र* (2022) (कविता-संग्रह) ; 
* *आत्मकथा की संस्कृति* (2003), *निराशा में भी सामर्थ्य* (2013), *रघुवीर सहाय* (2014, साहित्य अकादेमी, नयी दिल्ली के लिए विनिबन्ध), *जीने का उदात्त आशय* (2015) (आलोचना) ; 
* *यही तुम थे* (2016, कवि वीरेन डंगवाल पर एकाग्र आलोचनात्मक संस्मरण) ; 
* *प्रतिनिधि कविताएँ : मंगलेश डबराल* (2017, सम्पादन)। 
* *प्रतिनिधि कविताएँ : वीरेन डंगवाल* (2022, सम्पादन)।
* इसके अतिरिक्त भर्तृहरि के इक्यावन श्लोकों की हिंदी अनुरचनाएँ प्रकाशित। 

**पुरस्कार / सम्मान :** कविता के लिए वर्ष 1994 के भारतभूषण अग्रवाल स्मृति पुरस्कार और आलोचना के लिए 2003 के देवीशंकर अवस्थी सम्मान एवं उ.प्र. हिंदी संस्थान के रामचन्द्र शुक्ल पुरस्कार से सम्मानित। 2019 में इन्हें रज़ा फ़ेलोशिप प्रदान की गयी है।

**आजीविका :** वर्ष 1996 से 2013 तक वी.एस.एस.डी. कॉलेज, कानपुर और 2013 से 2018 तक डॉक्टर हरीसिंह गौर विश्वविद्यालय (केन्द्रीय विश्वविद्यालय), सागर (म.प्र.) में अध्यापन।

**सम्प्रति :** प्रोफ़ेसर एवं अध्यक्ष, हिंदी विभाग, विक्रमाजीत सिंह सनातन धर्म कॉलेज, कानपुर (उ.प्र.)—208002

## बाहरी कड़ियाँ
हिन्दवी वेबसाइट पर पंकज चतुर्वेदी की कविताएँ: https://www.hindwi.org/poets/pankaj-chaturvedi

कविता कोश पर पंकज चतुर्वेदी की कविताएँ: http://kavitakosh.org/kk/%E0%A4%AA%E0%A4%82%E0%A4%95%E0%A4%9C_%E0%A4%9A%E0%A4%A4%E0%A5%81%E0%A4%B0%E0%A5%8D%E0%A4%B5%E0%A5%87%E0%A4%A6%E0%A5%80

श्रेणी:हिन्दी साहित्यकार
श्रेणी:हिन्दी कवि, लेखक,आलोचक
कर्ण सिंह चौहान

**डॉ. कर्ण सिंह चौहान** वरिष्ठ लेखक और आलोचक हैं। इनकी एक दर्जन से अधिक आलोचना-पुस्तकें, कविता-संकलन, कहानी-संग्रह, यात्रा-वृत्तांत, डायरी और अनुवाद प्रकाशित हैं। मूल रूप से दिल्ली विश्वविद्यालय में अध्यापन किया लेकिन कई वर्षों तक सोफिया विश्वविद्यालय बुल्गारिया, हांगुक विश्वविद्यालय सिओल, कोरिया में अतिथि प्रोफैसर के रूप में अध्यापन किया। इनकी समलोचनाएँ और अन्य रचनाएं विभिन्न पत्र-पत्रिकाओं में प्रकाशित होती रहती हैं।

**पूर्ण परिचय**

जन्म–तिथि  :   28 फरवरी‚ 1948 को उत्तरप्रदेश के बुलंदशहर (अब नोएडा) में जन्म।

**शिक्षा**     

•         स्कूल की पढ़ाई दिल्ली के स्कूलों में ।          

•         हिन्दू कालेज‚ दिल्ली विश्वविद्यालय से हिन्दी में बी.ए. आनर्स और एम.ए.।

•         दिल्ली विश्वविद्यालय से एम. लिट. और पी.एच. डी.।  

**व्यवसाय**    

•         1970 से 2012 तक विभिन्न पदों पर दिल्ली विश्वविद्यालय में अध्यापन कार्य ।

•         1987 से 1991 तक सोफिया विश्वविद्यालय‚ बुल्गारिया के प्राच्य विद्या विभाग में अतिथि प्रोफैसर ।

•         1999 से 2002 तक सिओल‚ कोरिया में हांगुक विश्वविद्यालय के भारत विद्या विभाग में अतिथि प्रोफैसर।

•         2009 से 2011 तक पुनः कोरिया के हांगुक विश्वविद्यालय में अतिथि प्रोफैसर।  

**लेखन       :  प्रमुख पुस्तकें**    

# आलोचना के नए मान     (समीक्षा)  
# साहित्य के बुनियादी सरोकार   (समीक्षा)
# प्रगतिवादी आन्दोलन का इतिहास   (समीक्षा)
# एक समीक्षक की डायरी    (समीक्षा)
# यूरोप में यात्राएंः महाद्वीप का अंतर्मन    (यात्रा–वृत्तांत)
# अमेरिका की यात्राएंः हालीवुड मायानगरी से मैनहट्टन   (यात्रा–वृत्तांत) 
# बुल्गारियाः समाजवादी स्वप्न का समापन (यात्रा-वृत्तांत)
# कोरियाः देश-समाज-संस्कृति (यात्रा-वृत्तांत)
# देश-देशांतरः किस धरती पर कितनी बार (यात्रा-वृत्तांत) 
# हिमालय नहीं है वितोशा  (कविता–संग्रह)
# यमुना कछार का मन   (कहानी–संग्रह) 
# मज़ीद मियां और मारसल्ला का साल (कहानी–संग्रह) 
# बिछुड़े सभी बारी-बारी (संस्मरण)
# पहाड़ में फूल: कोरियाई कविता–संग्रह   (अनुवाद)
# समकालीन यथार्थवाद: लूकाच   (अनुवाद)
# इतिहास-दृष्टि और ऐतिहासिक उपन्यास: लूकाच (अनुवाद)
# लू सुन की चुनी हुई रचनाएं   (अनुवाद)
# मेरा जीवन, मेरा समयः पाब्लो नेरुदा (अनुवाद)
# साहित्य और यथार्थः हावर्ड फास्ट (अनुवाद)
# साहित्य, संगीत और दर्शनः ज्दानोव (अनुवाद)
# साहित्येतिहास में संरचना और समाजः राबर्ट वेईमान (अनुवाद)

**अन्य**    

•         देश–विदेश की पत्रिकाओं में हिन्दी–अंग्रेजी में 100 से अधिक लेख।

•         यूरोप के अनेक विश्वविद्यालयों में भारतीय साहित्य‚ संस्कृति और दर्शन पर अभिभाषण।

•         वामपंथी राजनीति और साहित्य संगठनों में सक्रिय भागीदारी।

श्रेणी:हिन्दी साहित्यकार
विजय कुमार (लेखक)

परिचय : डॉ **विजय कुमार**

लेखन विधा - 
कवि,आलोचक,निबन्धकार,अनुवादक 
जन्म: 11 नवम्बर 1948 (मुम्बई) 
शिक्षा : एम॰ए॰पीएचडी (मुंबई विश्वविद्यालय) 
 
प्रकाशित कृतियाँ -

कविता संग्रह - 
1.अदृश्य हो जायेंगी सूखी पत्तियां"(1981)
2.चाहे जिस शक्ल से  (1995) 
3. रात पाली (2006) 
4. मेरी प्रिय कविताएं ( 2014) 
  
 आलोचना पुस्तकें - 
1. साठोत्तरी हिन्दी कविता की परिवर्तित दिशायें (1986) 
2. कविता की संगत (1996) 
3. कवि-आलोचक मलयज के कृतित्व पर साहित्य अकादमी द्वारा प्रकाशित मोनोग्राफ़ (2006) 
4. कविता के पते-ठिकाने (2014) 
  
वैचारिक निबन्ध - 
1. अंधेरे समय में विचार (2006) बीसवीं सदी के युद्धोत्तर यूरोपीय विचारकों पर पुस्तक  
2. खिड़की के पास कवि ( 2012 ) (विश्व के 18 प्रमुख कवियोँ पर समीक्षात्मक निबन्ध

विशेष - 
कवितायें, समीक्षायें, लेख ,अनुवाद  हिन्दी की सभी महत्वपूर्ण पत्र-पत्रिकाओं में प्रकाशित हुए हैं। कई कविताओं, लेखों आदि का अंग्रेज़ी, मराठी,बांग्ला,कन्नड़,मलयालम,पंजाबी,गुजराती उर्दू आदि भाषाओं में अनुवाद।

संयोजन- सम्पादन- 
'उदभावना‘ पत्रिका के बहुचर्चित कविता विशेषांक 'सदी के अंत में कविता‘(1998) का अतिथि सम्पादन।

हिन्दी पत्रिका ‘पहल‘ के लिए पाकिस्तानी शायर अफ़ज़ाल अहमद , समकालीन अफ़्रीकी साहित्य , जर्मन चिंतक वाल्टर बेन्जामिन तथा फिलीस्तीनी विचारक एडवर्ड सईद पर विशेष अंकों का संयोजन-सम्पादन।

सम्मान-पुरस्कार - 
कविता के लिए 'शमशेर सम्मान, (1996) 
कविता की संगत ‘पुस्तक पर देवीशंकर अवस्थी सम्मान (1997) 
समग्र लेखन पर प्रियदर्शिनी अकादमी सम्मान (2008) 
महाराष्ट्र हिन्दी साहित्य अकादमी का सम्मान (2012) 
  
व्यवसाय-
प्रारम्भ में नवभारत टाइम्स मुंबई में उप संपादक। बाद में बैंक में हिन्दी अधिकारी।

सम्प्रति - 
आईडीबीआई बैंक मुम्बई प्रधान कार्यालय में राजभाषा विभाग के महाप्रबंधक पद से सन् 2005 में स्वैच्छिक अवकाश। इन दिनों स्वतन्त्र लेखन।

स्थायी पता : ए-302, महावीर रचना, सेक्टर 15, सीबीडी बेलापुर, नई मुम्बई-400614 
मोबाईल : +91-98203 70825 
ई मेल : vijay1948ster@gmail.com

श्रेणी:हिन्दी साहित्यकार
सुधीश पचौरी

**सुधीश पचौरी** (जन्म १९४८ ; अलीगढ़) हिन्दी साहित्यकार, आलोचक एवं मीडिया विश्लेषक हैं। वे समकालीन साहित्यिक-विमर्श, मीडिया-अध्‍ययन, पॉपुलर संस्‍कृति एवं सांस्‍कृतिक अध्‍ययन के विद्वान के रूप में प्रसिद्ध हैं। सम्प्रति वे दिल्ली विश्वविद्यालय के हिन्दी विभाग में प्राध्यापक हैं।

## जीवन परिचय
सुधीश पचौरी का जन्म २९ दिसम्बर, १९४८ को उत्तर प्रदेश के अलीगढ़ में हुआ थ। उन्होने आगरा विश्वविद्यालय से हिन्दी में एम ए किया तथा दिल्ली विश्वविद्यालय से हिन्दी में पीएचडी एवं परा-डॉक्टोरल शोध किया। 

## कृतियाँ
नई कविता का वैचारिक आधार, कविता का अन्त, दूरदर्शन की भूमिका, दूरदर्शन : स्वायत्तता और स्वतंत्रता, उत्तर आधुनिकता और उत्तरसंचरनावाद, उत्तर आधुनिक परिदृश्य, नवसाम्राज्यवाद और संस्कृति, दूरदर्शन : दशा और दिशा, नामवर के विमर्श, दूरदर्शन : विकास से बाजार तक, उत्तर आधुनिक साहित्यिक विमर्श, मीडिया और साहित्य, उत्तर केदार, देरिदा का विखंडन और साहित्य, साहित्य का उत्तरकांड : कला का बाजार, टीवी टाइम्स, इक्कीसवीं सदी का पूर्वरंग, अशोक वाजपेयी : पाठ कुपाठ, प्रसार भारती और प्रसारण-परिदृश्य, साइबर-स्पेस और मीडिया, स्त्री देह के विमर्श, आलोचना से आगे, हिन्दुत्व और उत्तर आधुनिकता, मीडिया जनतंत्र और आतंकवाद, विभक्ति और विखण्डन, नए जनसंचार माध्यम और हिन्दी, जनसंचार माध्यम, भाषा और साहित्य, निर्मल वर्मा और उत्तर-उपनिवेशवाद।

## सम्मान एवं पुरस्कार
सुधीश पचौरी के साहित्यिक योगदान के लिए इन्‍हें भारतेन्दु हरिश्‍चन्द्र सम्‍मान, हिन्दी साहित्यिक सम्‍मान और रामचन्द्र शुक्‍ल सम्‍मान से सम्‍मानित किया जा चुका है। केंद्रीय हिंदी संस्थान ने हिंदी आलोचना के क्षेत्र में अप्रतिम हिंदी सेवा करने के लिए उन्हें सुब्रह्मण्‍य भारती पुरस्‍कार से सम्‍मानित किया है।

श्रेणी:हिन्दी साहित्यकार
रवीन्द्र वर्मा

**रवीन्द्र वर्मा** (जन्म १९३७) प्रमुख कथाकार हैं, विभिन्न पत्र-पत्रिकाओं में इनके आलोचनात्मक लेख प्रकाशित होते हैं।

श्रेणी:हिन्दी साहित्यकार
के॰ सच्चिदानन्दन

**के. सच्चिदानन्दन** (जन्म १९४६) मलयालम भाषा के वरिष्ठ कवि एवं आलोचक हैं। वे श्रीकान्त वर्मा फेलोशिप, ओमान केरल सांस्कृतिक केन्द्र से पुरस्कृत हैं। इनकी समलोचना की कई पुस्तकें प्रकाशित हुई हैं।

श्रेणी:हिन्दी साहित्यकार
अनामिका (अंगुली)

बीच वाली अंगुली तथा सबसे छोटी वाली अंगुली के बीच वाली अंगुली का नाम **अनामिका** (Ring finger) है। इसे **पूजा उंगली** भी कहा जाता है। इस उंगली से चंदन लगाया जाता है और दुनिया की कई जगहों में औरतें इस उंगली पर अंगूठी पहनती हैं शादी के बाद। 

## इन्हें भी देखें
* उंगली

## सन्दर्भ

श्रेणी:मानव शरीर
श्रेणी:उंगलियाँ
सुदिरमन पर्वतमाला

**सुदिरमन पर्वतमाला** या **दुगुनदुगुऊ** या **नसाऊ** पर्वतमाला इंडोनेशिया के पापुआ प्रांत में स्थित एक पर्वत शृंखला है। यह  पर स्थित है। इसमे माओके पर्वत शृंखला का पश्चिमी भाग शामिल है। ओशिआनिया क्षेत्र की सबसे ऊंची चोटी पुंकाक जय यहां स्थित है।

## नैसाँ (Nassau) श्रेणियाँ
ये हिंदेशिया अधिकृत न्यूगिनी द्वीप के मध्य में पर्वतश्रेणी है, जो हिमपर्वतों की पश्चिमी सीमा बनाती है। यह श्रेणी ओरैंज श्रेणियों से सटी हुई है। इसकी लंबाई वागेल काप प्रायद्वीप से लेकर ओरैंज श्रेणी तक 200 मील है। इसकी कास्टेंज (carstensz) और माउंट इडेनबर्ग चोटियाँ क्रमश: 16,400 और 15,750 फुट ऊँची हैं। यद्यपि इसकी स्थिति विषुवत‌ रेखा के केवल ४ अंश दक्षिण है, फिर भी ऊँचाई के कारण इसकी उपर्युक्त दोनों चोटियाँ हिम एवं हिमनदियों से आच्छादित हैं।
बिक्री मशीन

[thumb|right|250px|[जापान मे बिक्री मशीन द्वारा बियर की बिक्री]]एक **बिक्री मशीन** या **विक्रय मशीन** या **वेंडिंग मशीन** वो मशीन होती है जो बिना किसी मानवीय सहायता या हस्तक्षेप के विक्रय सेवायें प्रदान कर सकती है। इन सेवाओं के निष्पादन के लिए स्वचालन तकनीक का प्रयोग किया जाता है।
बिक्री मशीनों द्वारा सबसे ज्यादा बिक्री, गर्म और शीतल पेयों (चाय, कॉफी, ठंडा आदि), पानी की बोतलों, ताजा सैंडविच, दुग्ध-उत्पाद, बिस्कुट, फल और सब्जियों की होती है।
## सन्दर्भ

श्रेणी:प्राचीन आविष्कार